b'\n_START_ARTICLE_\nMandana Medijska\n_START_SECTION_\nIme\n_START_PARAGRAPH_\nIme Mandana v staroperzijskem jeziku pomeni ve\xc4\x8dna.\n_START_SECTION_\nMandana v Herodotovih Zgodbah\n_START_PARAGRAPH_\nPo Herodotu je bila Mandana h\xc4\x8derka medijskega kralja Astjaga._NEWLINE_Astjag je imel kmalu po njenem rojstvu nenavadne sanje, v katerih je h\xc4\x8derka tako mo\xc4\x8dno urinirala, da bi lahko poplavila Azijo. Posvetoval se z magi, ki so njegove sanje razlo\xc5\xbeili kot svarilo, da bi ga Mandanin sin lahko strmoglavil. Da bi to prepre\xc4\x8dil, je Astjag Mandano zaro\xc4\x8dil z vazalnim princem Kambizom I. An\xc5\xa1anskim, \xc2\xbbmo\xc5\xbeem iz dobre dru\xc5\xbeine in mirne nravi\xc2\xab, ki po Astjagovem mnenju ni mogel ogroziti medijskega prestola. Kasneje je imel \xc5\xa1e ene sanje, v katerih je Mandana zanosila, iz njene maternice pa je zrasla vinska trta in uni\xc4\x8dila svet. Zgro\xc5\xbeeni Astjag je poslal svojega najbolj zanesljivega dvorjana Harpaga v An\xc5\xa1an, da bi ubil Mandaninega otroka. Harpag in pastir Mitradat se nista upala preliti kraljeve (Kirove) krvi. Ve\xc4\x8d let kasneje se je Kir uprl svojemu staremu o\xc4\x8detu Astjagu in ga napadel. Kir bi vojno izgubil, \xc4\x8de ne bi Harpag v bitki za Pasargad pobegnil z boji\xc5\xa1\xc4\x8da in omogo\xc4\x8dil Astjagovo strmoglavljenje, kot so napovedale sanje.\n_START_SECTION_\nMandana v Ksenofontovi Kiropediji\n_START_PARAGRAPH_\nMandano omenja tudi Ksenofont v svoji Kiropediji (Kirova vzgoja). V eni od pripovedi je Mandana s sinom Kirom v njegovih zgodnjih najstni\xc5\xa1kih letih potovala na Astjagov dvor. Kir je o\xc4\x8daral svojega starega o\xc4\x8deta, zato ga je vzel s seboj na lov, Mandano pa je poslal nazaj k mo\xc5\xbeu v An\xc5\xa1an. Ko je Kir izvedel, da je njegov o\xc4\x8de Kambiz I. zbolel, ga je \xc5\xa1el obiskat, Astjag pa je \xc5\xa1el za njim in se z njim spopadel.\n_START_SECTION_\nSmrt\n_START_PARAGRAPH_\nMandana naj bi umrla leta 559 pr. n. \xc5\xa1t., \xc4\x8deprav se \xc5\xa1teje, da je takrat umrl njen mo\xc5\xbe Kambiz I. Dejanski datum njene smrti ni znan. Znano ni niti to, ali je imela po mo\xc5\xbeevi smrti imela polo\xc5\xbeaj kraljice matere.'